text: কেন্দ্রীয় ১৪ দলের সভা আগামী রোববার - Kanaighat News
  কেন্দ্রীয় ১৪ দলের সভা আগামী রোববার
  কানাইঘাট নিউজ ডেস্ক: আগামী অর্থবছরের বাজেটে ব্যাংকে টাকা গচ্ছিত রাখা ও ওঠানোর ক্ষেত্রে আবগারি শুল্ক বাড়ানোর কারণে মানুষ এখন আর ব্যাংকে টাকা রাখবে না বলে মনে করছে ওয়ার্কার্স পার্টি।
  ২০১৭-১৮ সালের বাজেট পর্যালোচনা করে শনিবার গণমাধ্যমে পাঠানো এক বিবৃতিতে এমনই মন্তব্য করে ওয়ার্কার্স পার্টির পলিটব্যুরো।
  বিবৃতিতে বলা হয়, রাজস্ব আদায়ে অপ্রত্যক্ষ করের হার এখনও প্রধান। ভবিষ্যতে আয়কর রাজস্ব আদায়ের ৫০ শতাংশ করা হবে বলে আশার কথা শোনানো হলেও বাজেট প্রস্তাবনায় এর কোনো প্রতিফলন নাই। বরং অর্থমন্ত্রী সম্পদের ওপর করারোপে এখনও রাজি নন। ভ্যাটের ক্ষেত্রে বড় ধরনের অব্যাহতি দেওয়া হলেও এর চাপ সাধারণ মানুষের ওপর পড়বে। বিশেষ করে যেভাবে করারোপ করা হয়েছে তাতে মধ্যবিত্ত ও নিম্নবিত্ত মানুষ ক্ষতিগ্রস্ত হবে।
  উদাহরণ হিসেবে ব্যাংকে টাকা গচ্ছিত রাখা ও ওঠানোর ক্ষেত্রে আবগারি শুল্ক বৃদ্ধি করা, সঞ্চয়পত্রের সুদের হার সম্পর্কে গৃহীতব্য পদক্ষেপসহ বিভিন্ন বিষয় উল্লেখ করা যায়। এর ফলে মানুষ ব্যাংকে টাকা রাখবে না, তেমনি ব্যাংকে অর্থ গচ্ছিত না রেখে তা পাচার হয়ে যাবে।